અમદાવાદ: ગુજરાતનાં પ્રથમ મહિલા મુખ્યપ્રધાન આનંદીબેન પટેલે સોમવારે સોશિયલ સાઈટ દ્વારા પોતાને મુખ્યપ્રધાનની જવાબદારીમાંથી મુક્ત કરવા અપીલ કરી હતી. બુધવારે સવારે દિલ્હીમાં સંસદીય બોર્ડની બેઠકમાં આનંદીબહેનની વિનંતીનો સ્વીકાર થયો. સાંજે પાંચ વાગ્યે આનંદીબહેને રાજ્યપાલ ઓ પી કોહલીને પોતાનો રાજીનામાપત્ર સુપરત કર્યો હતો. છેલ્લા ત્રણ દિવસથી ગુજરાત સહિત દિલ્હીમાં પણ આનંદીબેનના રાજીનામા અંગે ચર્ચા ચાલી રહી છે. સોશિયલ મીડિયામાં પણ ગુજરાતના રાજકારણને લઈને ખાસી એવી ચર્ચા ચાલી રહી છે. નરેન્દ્ર મોદીની જેમ નરેન્દ્ર મોદીની જેમ મહેસાણા જિલ્લા સાથે આનંદીબેન પટેલ પણ નાતો ધરાવે છે. દિવ્યભાસ્ક ડોટ કોમ આજે તમને તસવીરો સાથે આનંદીબેનના ઉત્તર ગુજરાત સાથેના સંબંધની થોડી માહિતી આપી રહ્યું છે.